Diari Oficial de la Generalitat Valenciana


Sumari del DOGV 108, del 25-06-1983 (1983/802292)

RESOLUCIÓ de 17 de juny de 1983, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen les ajudes i per a la creació de serveis específics dins de l'àmbit de Serveis Socials.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/06/17/(2)/dof/vci/html**

### Dades del document

Número de DOGV
:   108

Data del DOGV
:   25-06-1983

Secció del DOGV
:   DISPOSICIONS GENERALS

Número del document
:   1983/802292


Data del document
:   17-06-1983

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 17 de juny de 1983, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen les ajudes per a la creació de serveis específics de l'àmbit de Serveis Socials.  
La present convocatòria està destinada a l'organització i funcionament de serveis específics dins de l'àmbit de Serveis Socials: serveis preventius, serveis assistencials, serveis terapèutico-educatius, serveis de rehabilitació, etc.   
Per això, i d'acord amb les disposicions aplicables al cas, he resolt:   
Primera  
Es convoquen, amb càrrec a l'exercici econòmic corresponent a l'any 1983, ajudes per a la creació de serveis específics dins de l'àmbit dels Serveis Socials, entesos aquests com un conjunt d'instruments que l'Administració Local crea i/o gestiona amb el proposit que servesquen a individus, grups o comunitats per al desenvolupament de les condicions necessàries per a l'assoliment d'un major benestar social, prevenint aquelles situacions que impedesquen la seua participació en la dinàmica social.   
Segona: Concepte de la subvencló  
U. L'ajuda s'atorgarà en concepte de subvenció per a contribuir a la creació de serveis públics en les àrees que en el punt tres s'especifiquen.   
Dos. La quantia d'aquesta no excedirà el 75% de les despeses de manteniment del servei que es cree. Altres despeses queden remitides a les convocatòries d'equipament reforma, conservació, etc.  
Tres. L'ajuda va referida a les àrees següents:   
1) Benestar de la familia, infància i joventut.   
2) Benestar de la Tercera Edat.   
3) Benestar de disminuïts psíquics, físics i sensorials.   
4) Prevenció, tractament i rehabilitació per a toxicòmans i drogaaddictes.   
5) Prevenció de la delinqüència juvenil.   
6) Atenció i reinserció social de transeünts, ex-presos i d'altres.   
7) Benestar de grups ètnics.   
Tercera: Sol·licitants  
Podran sol·licitar aquestes ajudes les Corporacions Locals i Mancomunitats a-qui corresponga la titularitat del Servei per al qual se sol·licita la subvenció.   
Quarta: Documentació  
Per a la petició de la subvenció caldrà presentar, per triplicat exemplar, la documentació següent:   
U. Instància conforme al model que es facilitarà, subscrita per qui tinga la representació legal de la Corporació Local o Mancomunitat. La instància i els impressos complementaris seran facilitats per les Delegacions Territorials de Serveis Socials.   
Dos. Còpia certificada de l'acord del Ple de la Corporació o Mancomunitat en el qual es tracte d'aquesta subvenció i que contemplarà els aspectes següents:   
- Autorització de la petició d'ajuda que es pretén obtenir.   
- Compromís de la Corporació o Mancomunitat amb la Direcció General de Serveis Socials de coordinar-se amb aquesta en la Planificació General que ella elabore, així com sotmetrets a control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca.   
-Compromís d'assumir la diferència de les despeses no cobertes per aquesta subvenció.   
Tres. Memòria en què conste:   
1) Data prevista de creació.   
2) Descripció de la necessitat.   
3) Projecte de creació del servei i programació: objectius, mètodes i activitats.   
4) Pressupost detallat per a l'exercici econòmic de 1983.   
5) Relació de llocs de treball i capacitació exigida.   
6) Estimació de beneficiaris o població que atendrà, segons calga.   
Cinquena: Termini de presentació  
El termini de presentació de sol·licituds serà de tres mesos a partir de la publicació d'aquesta resolució al Diari Oficial de la Cenera/itat Valenciana.  
Sisena: Lloc de presentació  
La sol·licitud i documentació requerida hauran de presentar-se en la Delegació Territorial de Serveis Socials de la provincia on radique el Servei per al qual se sol·licita la subvenció, sense perjudici del que disposa l'article 66 de la Llei de Procediment Administratiu.   
Setena: Tramitació  
U. Les Delogacions Territorials de Serveis Socials revisaran i verificaran els expedients. Quan l'expedient estiga incomplet, el sol·licitant, a requeriment de les Delegacions esmentades, tindrà de completar-lo en el termini de 10 dies, amb el requeriment que disposa l'article 71 de la Llei de Procediment Administratiu, i s'arxivarà sense més tràrnit en cas contrari.   
Dos. Les Delegacions esmentades podran reclamar a les Corporacions Locals i Mancomunitats les dades, documents o aclaracions que consideren necessaris per tal de completar l'expedient.   
Tres. La Delegació Territorial corresponent incorporarà informe social a l'expedient, en funció de les dades que consten en aquest i de les que resulten de les comprovacions que considere oportú dur a terme, sobre la procedència de concedir, reduir o denegar l'ajuda sol·licitada.   
Quatre. Completat l'expedient, seran remesos a la Direcció General de Serveis Socials, l?original i una còpia d'aquest, quedant l'altra en poder de la Delegació Territorial.   
Cinc. La Direcció General de Serveis Socials, a la vista dels expedients, podrà reclamar els informes d'Organismes i Entitats que considere oportuns per a resoldre millor l'expedient.   
Sis. Amb anterioritat a la concessió, la Direcció General de Serveis Socials podrà disposar que s'efectue una comprovació sobre la veracitat de les dades aportades pels peticionaris.   
Vuitena: Resolació dels expedients  
La Direcció General de Serveis Socials adoptarà la resolució que escaiga a la vista de l'expedient, de les necessitats reals derivades d'aquell i de la Planificació General que aquesta tinga disposada.   
Aquesta resolució es notificarà als interessats així com a la Delegació Territorial corresponent.   
Novena: Recursos  
Contra la resolució que dicte la Direcció General de Serveis Socials, els interessats podran interposar recurs d'alçada davant l'Excm. Sr. Conseller de Sanitat, Treball i Seguretat Social, en el termini de quinze dies comptats a partir delsegüent al de la notificació de la resolució.   
Contra les resolucions dels recursos d'alçada podrà interposar-se recurs contencioso-administratiu de conformitat amb el que estableix la Llei reguladora d'aquesta Jurisdicció.   
Desena: Justificacló de la despesa i pagament de les subvencions concedides.   
El pagament s'efectuarà en base a la documentació següent, presentada per duplicat exemplar.   
1) Balanç econòmic tancat al 30 de novembre de 1983 i compromís de presentar dins dels tres mesos següents a la notificació de la concessió, balanç certificat (amb el vist-iplau del Director del Servei) acompanyat de factures corresponents a la subvenció concedida.   
2) En els esmentats balanços figuraran:   
- Despeses desglossades: aportació de la institució patrocinadora i òrganismos públics, subvencions, donatius i d'altres.   
-A més de les despeses i dels ingressos de gestió normal, figuraran les despeses resultants d'operacions que efecten a immobilitzat o que no tinguen relació amb l'assistència directa als beneficiaris dels serveis.   
3) Notificació d'Entitat bancària i número de compte on s'han de situar, si s'escau, els fons de l'ajuda.   
Dos. Complits els tràmits oportuns el sol·licitant rebrà notificació per a poder cobrar la subvenció.   
Onzena  
L'incompliment total o parcial de qualsevol de les condicions així con la duplicació d'aquesta amb càrrec a altres crèdits dels Pressupostos de l'Estat, de la Seguretat Social o de l'Administració Institucional constituirà causa determinant de la revocació de l'ajuda i del seu reintegrament per la Corporació Local o Mancomunitat, previ requeriment de la Direcció General de Servels Socials, que en cas de no ser atés promourà l'acció efectiva prevista en l'Estatut de Recaptació de Dèbits a l'Estat No Tributaris, sense perjudici de les accions civils, penals o d'altre ordre que en cada cas escaiguen.   
Dozena  
La Direcció General de Serveis Socials podrà establir formes d'assessorament, avaluació i seguiment del funcionament dels Serveis Específics subvencionats.   
València, 17 de juny de 1983.   
El Director General de Servels Socials,  
ALFONS GARCIA I NINET


Còpia Permalink ELI